Hei kaikille, olen Tenho Kellokangas ja toimin Heka-koillinen Pihlajisto Oy:n Taloturvallisuustiimin vetäjänä alueeseen kuuluu 38 kohdetta. Kentällä meidät tunnistaa huomioliiveistä. Olen myös Heka koillisen tiimien puheenjohtaja, koilliseen kuuluu Pihlajisto, Malmi, Suutarila ja Jakomäki, näistä kahdessa on tämänhetkisen tietoni mukaan aktiivista tiimitoimintaa ja kahdesta puuttuu vetäjä, joka on tärkeä toiminnan kannalta katsottuna.

Miten siis saada ihmisiä etenkin nuoria mukaan toimintaan, joka perustuu vapaaehtoisuuteen eikä siitä makseta palkkaa, tämä lienee kynnyskysymys monelle osallistua turvallisuustiimin toimintaan, kävely saattaa kestää kahdesta kolmeen tuntiin, kohteen koosta riippuen.

Heka kustantaa ja Helsingin pelastuslaitos (Helpe) kouluttaa ja järjestää tiimiläisille yhdeksän tunnin turvallisuuskoulutuksen sekä neljän tunnin hätäensiapukurssin, olen sisäistänyt nämä koulutukset itselleni palkitsevana muutenkin, kun vaan tiimitoiminnan kannalta katsottuna, kävelyiden karttuessa myös tieto turvallisuudesta lisääntyy.

Ei ole olemassa kahta samanlaista kohdetta ja vastaan voi tulla yllättäviä asioita, joita ei välttämättä koulutuksessa ole käyty läpi, näissä tapauksissa voidaan olla yhteydessä asiantuntijoihin ja selvittää onko tarvetta korjaaviin toimenpiteisiin ja asian eteenpäin viemiseen esim. palohälyttimen asennuspaikka.

Myös hätäensiapukurssista on hyötyä muulloinkin, kun vain turvallisuuskävelyillä mahdollisesti sattuvissa tapaturmissa, kun liikutaan kellareissa ja portaissa sekä liukkailla pihoilla talvella. Jokainen kansalainen on velvollinen auttamaan osuessaan onnettomuuspaikalle. Kurssin käyneenä on helppo mennä tarvittaessa auttamaan, kun tietää miten toimia eri tilanteissa.

Meidän Pihlajiston turvallisuustiimissä on kuusi jäsentä ja toimintamme perustuu siihen montako, pääsee paikalle kohteeseen, jakaannummeko ryhmiin vai mennäänkö kaikki yhdessä kierrokselle. Kutsun myös talotoimikuntien jäseniä mukaan kierrokselle koska heillä on usein tietoa mahdollisista ongelmista, joita ulkopuolinen ei välttämättä huomaa.

Tiiminä käymme läpi yleisiä tiloja, kuten kellarit, saunat, pesutuvat, portaikot, pihat, leikkipaikat ja väestösuojat muutamia mainitakseni. Asuntoihin emme mene. Joskus kuulee, ettei jotain epäkohtaa ole vieläkään korjattu, vaikka ilmoituksen tekemisestä on jo kulunut jonkin aikaa.

Akuutit turvallisuutta vaarantavat kohteet korjataan yleensä nopeasti, kun kyseessä on ei niin pikaista korjausta vaativa kohde silloin on järkevämpää koota kaikki samat eri kohteissa esiintyvät puutteet yhteen ja korjauttaa kaikki nipussa usein ulkopuolisen urakoitsijan toimesta.

Kuten aiemmin totesin ei ole kahta samanlaista kohdetta, mutta pääsääntöisesti lähes kaikissa on samoja turvallisuutta vaarantavia tapauksia, kuten autolla ajo kovaa vauhtia pihoilla, jotka etenkin vanhemmissa kohteissa ovat usein sokkeloisia ja ahtaita ja pienet lapset eivät osaa varoa.

Pelastusteille pysäköinnit ovat myös yleisiä kuten ylimääräisen tavaran säilyttäminen kellarikäytävillä, palokuormaa portaikossa esimerkiksi lastenrattaat. Talvella myös runsas lumentulo ja liukkaus ovat haaste etenkin iäkkäämmille ja apuvälineiden avulla liikkuville, myös autojen lämpötolppiin jätetään johtoja roikkumaan mahdollistaen oikosulun vaaran.

Pelastustielle pysäköityihin autoihin laitamme varoitus / kieltotarran, kuten myös porraskäytäviin jätettyyn palokuormaan polkupyörät, rattaat ym. Jakomäen tiimi laati huomautuslapun, mikäli asuntojen oven eteen on laitettu ovimatto, joka on talon järjestyssäännöissä kielletty palokuormana, tällöin pudotetaan huomautuslappu postiluukusta.

Porraskäytävien ilmoitustauluilta löytyy talon järjestyssäännöt, niihin kannattaa tutustua niin varmistuu mitkä asiat ovat kielletty turvallisuutta vaarantavina ja haitallisina mahdollisen tulipalon sattuessa esimerkiksi.

Uudet ja saneeratut kohteet ovat savuttomia, kuitenkin usein tupakointipaikat on sijoitettu ulko-oven viereen, jolloin etenkin alimmat kerrokset altistuvat savulle.

Tiiminä kaipaamme vastavuoroisuutta Hekalta kun teemme turvallisuuskävelystä raportin Hekaan toivoisimme saavamme tehdyistä korjausta vaativista kohteista palautteen, ovatko korjaavat toimenpiteet miten edenneet, tämä antaisi tiimiläisille kuvan että tekemämme vapaaehtoistyö on tuottanut tulosta.

 KIITOS MIELENKIINNOSTANNE